Άλεκς Μάριτς

Ο Άλεκς Μάριτς (Σίδνεϊ της Αυστραλίας, 22 Οκτωβρίου 1984), είναι Αυστραλοσέρβος πρώην επαγγελματίας διεθνής καλαθοσφαιριστής. Έχει ύψος 2,11 μ, ζυγίζει 125 κιλά και αγωνιζόταν στη θέση του σέντερ. Ο Μάριτς αγωνίστηκε τη διετία 2010-2012 στον Παναθηναϊκό, κατακτώντας τρεις τίτλους. Σήμερα αποτελεί βοηθό προπονητή των Σίδνεϊ Κινγκς.

 Ο Μάριτς ξεκίνησε την επαγγελματική του καριέρα το 2008 στην ισπανική Γρανάδα. Ένα χρόνο αργότερα πήρε μετεγγραφή στην σέρβικη Παρτιζάν Βελιγραδίου, όπου εξελίχθηκε σε σταρ της ομάδας έχοντας 14.6 πόντους με 62% στα δίποντα και 8.4 ριμπάουντ ανά αγώνα στην Ευρωλίγκα. Μάλιστα έφτασε στο Φάιναλ Φορ της Ευρωλίγκα το 2010 και ήταν μέλος της καλύτερης πεντάδας της διοργάνωσης. Ο Παναθηναϊκός εντόπισε τον παίκτη και τον απέκτησε το 2010, ώστε να συμπληρώσει την θέση του σέντερ με τον Μάικλ Μπατίστ. Με τους πράσινους συμμετείχε σε δύο Φάιναλ Φορ της Ευρωλίγκα το 2011 και 2012, κατακτώντας τον τίτλο το 2011. Στην Ελλάδα κέρδισε ένα Πρωτάθλημα το 2011 και ένα Κύπελλο το 2012. Το καλοκαίρι του 2012 υπέγραψε συμβόλαιο με τη ρωσική Λοκομοτίβ Κούμπαν στην οποία υπήρξε συμπαίκτης με τον Νικ Καλάθη για τρίτη σερί σεζόν, αφού συνυπήρξαν και στον Παναθηναϊκό. Με την ρώσικη ομάδα κατέκτησε το Γιούροκαπ του 2013 έχοντας στον τελικό 12 πόντους. Παράλληλα αναδείχτηκε πρώτος ριμπάουντερ στην VTB Λίγκα, έχοντας σε 17 αγώνες 145 ριμπάουντ. Τη σεζόν 2013-14, αγωνίστηκε στην Ευρωλίγκα και είχε 6,1 πόντους, 3,6 ριμπάουντ και 1 ασίστ κατά μέσο όρο στην διοργάνωση με τη ρωσική ομάδα. Το 2014, υπέγραψε στην Μακάμπι Τελ Αβίβ. Ο τότε 30χρονος σέντερ είχε πολύ περιορισμένο ρόλο στη Μακάμπι και έτσι τον Δεκέμβριο του 2014, συμφώνησε με την Γαλατασαράι. Στην τούρκικη ομάδα έμεινε τρεις μήνες, έχοντας 2 πόντους και 2,5 ριμπάουντ σε 9:20 κατά μέσο όρο στην Ευρωλίγκα και στις 3 Μαρτίου 2015 υπέγραψε στην Πετροχίμι Μπάνταρ Ιμάμ Χάρμπορ του ιρανικού πρωταθλήματος. Εκεί σε 1,5 μήνα είχε 9,3 πόντους και 6,9 ριμπάουντ κατά μέσο όρο. Στις 29 Απριλίου 2015, έφυγε από το Ιράν και μετακόμισε στην Ισπανία για λογαριασμό της Γκραν Κανάρια.Στις 3 Σεπτεμβρίου 2015, συμφώνησε με την Μπούντουτσνοστ Ποντγκόριτσα. Με την ομάδα κατέκτησε το κύπελλο Μαυροβουνίου και είχε 9 πόντους, 7 ριμπάουντ και 1 ασίστ μ.ό. σε 26 αγώνες στην Αδριατική Λίγκα. Στις 4 Απριλίου 2016, μετακόμισε ξανά στην Ισπανία για λογαριασμό της Ομπραντόιρο.Στις 29 Ιουνίου 2016, συμφώνησε με την ομάδα της πατρίδας του τους Σίδνεϊ Κινγκς. Στο πρωτάθλημα της Αυστραλίας ο Μάριτς είχε 5.4 πόντους και 4.7 ριμπάουντ. Στις 9 Μαρτίου 2017, επέστρεψε στην ισπανική Ομπραντόιρο.Στις 26 Ιουνίου 2017, συμφώνησε με την Αλ Μουχάρακ του Μπαχρέιν, ωστόσο αγωνίστηκε σε έναν μόλις αγώνα. Αυτή ήταν και η τελευταία ομάδα της καριέρας του, αφού το 2017 αποσύρθηκε σε ηλικία 33 ετών και αφού συνολικά είχε πληγεί από σημαντικούς τραυματισμούς. Τον Ιούλιο του 2019, συμφώνησε και επέστρεψε στους Σίδνεϊ Κινγκς ως βοηθός προπονητή. Με την ομάδα κάτω των 19 της Αυστραλίας ο Μάριτς κατέκτησε το 2003 το χρυσό μετάλλιο στο παγκόσμιο πρωτάθλημα. Το 2005 συμμετείχε στην εθνική ομάδα κάτω των 21 της Αυστραλίας. Ο Μάριτς είχε διακαή πόθο να παίξει στην εθνική ομάδα της Σερβίας, αλλά η FIBA δεν του το επέτρεψε. Με την εθνική Αυστραλίας ανδρών συμμετείχε στο Παγκόσμιο Πρωτάθλημα του 2010, στην Τουρκία, έχοντας 9.2 πόντους και 4.3 ριμπάουντ σε 6 αγώνες. Αγωνίστηκε επίσης στους Ολυμπιακούς Αγώνες 2012 στο Λονδίνο, φτάνοντας μέχρι τα προημιτελικά, όπου αποκλείστηκε από τις Η.Π.Α. Παρτίζαν Βελιγραδίου Αδριατική Λίγκα: (2010)Πρωτάθλημα Σερβίας: (2010) Κύπελλο Σερβίας: (2010) Παναθηναϊκός Ευρωλίγκα: (2011) Πρωτάθλημα Ελλάδας: (2011) Κύπελλο Ελλάδας: (2012) Λοκομοτίβ Κουμπάν Eurocup: (2013) Μπούντουτσνοστ Κύπελλο Μαυροβουνίου: (2016) Καλύτερη πεντάδα στην Ευρωλίγκα: (2010) MVP του μήνα στην Ευρωλίγκα: (Δεκέμβριος 2009) 3x MVP της αγωνιστικής στην Ευρωλίγκα: (5η αγωνιστική, 2009/10), (7η αγωνιστική, 2009/10), (8η αγωνιστική, 2009/10) MVP στο Κύπελλο Σερβίας: (2010) Πρώτος στα ριμπάουντ στην VTB Λίγκα: (2013) 1 2 3 4 5